Detingut el president de la Diputació de Lleida en una operació anticorrupció | SER Catalunya | Cadena SER
Últimas noticias Hemeroteca 19 de febrero de 2019 Actualizado a las 01:27 CET
Es busquen proves de pagaments de comissions al president i també a CATDEM
El moment en que Joan Reñé surt detingut de la Diputació de Lleida / Mercè March (Cadena SER)
02/10/2018 - 13:36 h. CEST
Joan Reñé ha estat detingut en una operació anticorrupció executada pels Mossos d'Esquadra i que suma més d'una vintena d'arrestats. Es busquen proves de pagaments de comissions al president i també a CATDEM, entitat vinculada a Convergència Democràtica de Catalunya.
Els @mossos de la Unitat Anticorrupció ja són dins de la Diputació de Lleida per escorcollar almenys el despatx del seu president, Joan Reñé detingut aquest matí. Han entrat de paisà amb el braçalet de policia. Vídeo: @MarchMerce pic.twitter.com/HigefXdTyu
— SER CATALUNYA (@SERCatalunya) 2 de octubre de 2018
L’operació ha tingut lloc aquesta matinada, poc després de les vuit, i fins al migdia, en que l’han endut a comissaria, els mossos han registrat el seu despatx i ordinadors. És un dels 26 detinguts avui en una operació anticorrupció a Lleida Solsona i Balaguer per presumptes pagaments irregulars per al finançament de CDC, a través del pagament de comissions a canvi de licitacions irregulars d’obres. Reñé ha estat en tot moment acompanyat dels seu advocat.
També ha estat detinguda la seva ma dreta, Marlen Minguell, cap de gestió de presidència, i el director de Vies i Obres de la Diputacio, Enric Regaño, un històric en aquest càrrec. Son algunes de les 26 detencions, perquè els mossos, a més d'entrar a la diputació i els seus organismes, també han entrat a escorcollar la seu de carreteres de la Generalitat a Lleida i diverses empreses constructores. M i J Gruas, Sorigué, i Inalba son algunes d'elles. Al menys algun dels responsables d'aquestes firmes estarien detinguts, segons fonts properes a la investigació. En total haurien fet una desena d'entrades arran d'aquesta operació d’anticorrupció a Lleida Solsona i Balaguer.
Les diligencies judicials les porta el jutjat 1 d’instrucció. Les va obrir la fiscalia a finals del 2014 per una denúncia que alertava del presumpte pagament de l'empresa M i J Gruas d'una comissió a la Presidència de la Diputació i a la fundacio CatDem de Convergència. Per tant, s'estaria investigant presumptes pagaments irregulars per al finançament de CDC, a través del pagament de comissions a canvi de licitacions irregulars d’obres.
Joan Reñé és president de la corporació provincial des del 2011. De les 26 detencions produïdes, no es coneix quantes d'aquestes passaran a disposició judicial.
Detectats nous llocs inundables